cyanic-selkie/wikianc huggingface dataset:
Special Activities Center
SAC koostuu kahdesta ryhmästä. SAC/SOG (Special Operations Group, "erityisoperaatioiden ryhmä") keskittyy taktisiin puolisotilaallisiin operaatioihin, joiden ei haluta olevan avoimesti Yhdysvaltain hallinnon suorittamia. SOG-ryhmän jäsenet ("Paramilitary Operations Officers" tai "Specialized Skills Officers") eivät käytä univormuja, eikä heillä ole operaatiossa mukanaan mitään, minkä perusteella heidät voisi yhdistää Yhdysvaltoihin. SOG-ryhmän tehtäviin voivat kuulua mm. tiedustelu, yllätyshyökkäykset, väijytykset, sabotaasi, salamurhat ja vierasmaalaisten sissijoukkojen kouluttaminen ja johtaminen. Ryhmään rekrytoidaan jäseniä yleensä Yhdysvaltojen asevoimien erikoisjoukoista, kuten Delta Force, Green Berets ja SEAL Team 6. Ryhmään liittymisestä kiinnostuneilta odotetaan yliopistotutkintoa, vähintään kahdeksan vuotta asepalvelusta, mukaanluettuna sotaolosuhteissa johtotehtävissä, laskuvarjo- ja sukelluskokemusta ja vieraiden kielten ja kulttuurien tuntemusta. SAC/PAG (Political Action Group, "poliittinen toimintaryhmä") keskittyy salaiseen poliittiseen toimintaan, muun muassa poliittiseen vaikuttamiseen, psykologisiin operaatioihin, taloudelliseen sodankäyntiin ja kybersodankäyntiin. Ryhmän tehtävänä on saada aikaan poliittisia muutoksia vieraissa maissa osana Yhdysvaltojen ulkopolitiikkaa.
SAC-ryhmien operaatiot ovat keskustiedustelupalvelu CIA:n johtamia, eivätkä ne ole Yhdysvaltain puolustusministeriön ohjauksessa vaan toimivat puolustushallinnosta irrallaan. Ryhmien operaatiot voivat rikkovat kansainvälistä lakia tai sotalakia, ja puolustusvoimien erikoisjoukkojen odotetaan noudattavan näitä lakeja. CIA:n ja puolustushallinnon erikoisjoukkojen välit ovat toisinaan olleet huonot.
Merikoura
Ulkonäkö ja koko
pienoiskuva|left|180px|Merikourayhdyskunta, joka on työntänyt polyyppinsa näkyviin. Merikoura muodostaa enintään 20 senttimetriä leveitä ja korkeita, epäsäännöllisen muotoisia yhdyskuntia, jotka muistuttavat koostumukseltaan lihaa tai nahkaa. Yhdyskunta jakautuu alle kymmeneen sormimaiseen ulokkeeseen, jotka ovat yleensä vähintään 2 senttimetriä paksuja. Muiden nahkakorallien tapaan merikouralla ei ole varsinaista tukirankoa mutta sen mesogleassa on jonkin verran kalkkineulasia eli skleriittejä. Yleisväritykseltään se on valkoinen tai himmeänoranssi, harvemmin kellertävä tai rusehtava.
Merikouran polyypeilla on kahdeksan pientä pyyntilonkeroa, jotka saavat sen pinnan näyttämään pehmeältä ja pörröiseltä. Yksittäiset polyypit tulevat näkyviin veden alla ja voivat vetäytyä vaaratilanteessa runkokunnan sisään. Polyypit ovat läpikuultavan valkoiset mutta muuttuvat vaaleanpunaisiksi, kun niiden sukurauhaset kypsyvät syystalvella.
Levinneisyys
Merikoura elää alkuperäisenä Koillis-Atlantin lauhkeissa ja viileissä vesissä. Sitä tavataan Islannin etelärannikolla sekä Atlantin itärannikolla Norjan lähivesiltä Biskajanlahdelle asti. Erityisen yleinen se on Britteinsaarten ympäristössä. Välimerestä se puuttuu kokonaan.
Elinympäristö
pienoiskuva|Tämä merikoura näyttää enemmän kuolleelta jalalta kuin kädeltä. Merikoura elää matalassa rantavedessä noin 50 metrin syvyyteen asti ja voi peittää hyvinkin laajoja alueita merenpohjasta. Tavallisesti se kasvaa vähäleväisten kallioiden ja kivien päällä – joskus se voi kiinnittyä jopa elävän taskuravun tai kotilon pinnalle. Se viihtyy erityisesti voimakkaissa virtauspaikoissa, joissa sen ulottuville kulkeutuu runsaasti planktonia.
Lisääntyminen
Merikoura vaipuu lepotilaan syksyn ja talven ajaksi, jolloin se vetää polyyppinsa runkokunnan sisään. Lepoaikana polyyppien sukurauhaset kypsyvät ja yhdyskunnan pinnalle kertyy leviä ja polyyppieläimiä, jotka värjäävät sen vähitellen ruskehtavaksi tai punertavaksi. Herätessään lepotilasta keväällä se luo uloimman kerroksensa ja karistaa samalla levät ja muut eliöt pinnaltaan.
Kutu tapahtuu joulu–tammikuussa, jolloin polyypit vapauttavat sukusolunsa meriveteen, jossa ne hedelmöittyvät. Alkiot ajelehtivat veden mukana viikon ajan, kunnes niistä kehittyy uintitaitoisia planula-toukkia. Päivän tai parin kuluttua toukat laskeutuvat merenpohjaan ja muuttuvat polyypeiksi. Joskus planula-toukka joutuu kuitenkin uimaan pitkiä matkoja ennen kuin se löytää sopivan kasvualustan. Tällöin laji leviää kauemmaksi alkuperäiseltä kasvupaikaltaan.
Valtaosa yhdyskunnista on joko täysin uros- tai naaraspuolisia. Joskus ne ovat kuitenkin hermafrodiitteja eli ne kykenevät tuottamaan sekä naaras- että koiraspuolisia sukusoluja. Yhdyskunnista tulee sukukypsiä yleensä toisen elinvuoden aikana, joskus kuitenkin vasta kolmannen tai neljännen elinvuoden aikana. Yksittäinen yhdyskunta voi elää jopa yli 20 vuoden ikäiseksi.
Suojelu ja uhat
Merikoura on elinvoimainen laji.
Wayne Simmonds
Wayne Simmonds (s. 26. elokuuta 1988 Scarborough, Ontario) on kanadalainen jääkiekkoilija, pelipaikaltaan oikea laitahyökkääjä. Hän edustaa NHL-joukkue Toronto Maple Leafsia.
Juniorivuodet
Simmonds pelasi vuodet 2006–2008 OHL-junioriliigassa, ensin Owen Sound Attackin ja myöhemmin Sault Ste. Marie Greyhoundsin riveissä. Hän siirtyi Greyhoundsiin joulukuun 2007 pelaajakaupassa, jossa Sound Attack sai Chris MacKinnonin ja kaksi varausvuoroa OHL Priority Selectionissa. Simmonds teki kaudella 2006–2007 49 tehopistettä, 23 maalia ja 26 syöttöpistettä, 66:ssa runkosarjaottelussa ja sijoittui OHL:n tulokkaiden pistepörssissä kymmenenneksi. Kaudella 2007–2008 hän teki 39 tehopistettä, 17 maalia ja 22 syöttöpistettä, 29:ssä ottelussa Sound Attackin riveissä ja 36 tehopistettä, 16 maalia 20 syöttöpistettä, 31:ssä runkosarjaottelussa Greyhoundsin riveissä.
Yhteensä Simmonds pelasi kahden kauden aikana 126 OHL:n runkosarjaottelua, joissa hän teki 124 tehopistettä, 56 maalia ja 68 syöttöpistettä. Pudotuspeliotteluja hän pelasi 18, joissa hän teki kuusi maalia ja antoi kymmenen maalisyöttöä. Ennen OHL:ää Simmonds pelasi kauden 2005–2006 Brockville Bravesin riveissä Central Junior A Hockey Leaguessa (CJHL) ja kauden 2004–2005 Toronto Jr. Canadiensissa Greater Toronto Hockey Leaguessa (GTHL).
NHL-ura
Simmonds teki lokakuussa 2020 Toronto Maple Leafsin kanssa yksivuotisen ja 1,5 miljoonan dollarin arvoisen sopimuksen.
Kesäkuussa 2021 Simmonds teki Maple Leafsin kanssa kaksivuotisen ja yhteensä 1,8 miljoonan dollarin arvoisen jatkosopimuksen.
Maajoukkue
Simmonds on pelannut MM-kilpailuissa 2013 ja 2017. Hän oli voittamassa maalleen kultaa vuoden 2008 jääkiekon nuorten maailmanmestaruuskilpailuissa, jotka pelattiin Tšekissä. Hän pelasi turnauksessa seitsemän ottelua ja jäi ilman tehopisteitä.
Alessandro Fiorio
Alessandro Fiorio (s. 1965) on italialainen ralliautoilija. Hän ajoi rallin MM-sarjaa 1980-luvulla.
Ura
Hän ajoi ensimmäiset rallinsa MM-tasolla Jolly Clubin Fiat Ritmolla vuonna 1986.
Kaudella 1988 hän oli MM-sarjan kolmas. Seuraavana vuonna hän oli MM-sarjan toinen.
Sittemmin Fiorio on kilpaillut vain Italian ja Euroopan rallisarjoissa. Vuosina 2000-2002 Fiorio osallistui vielä seitsemään MM-osakilpailuun Ralliart Italian ajattamalla N-ryhmän Mitsubishillä.
Alex Fiorion isä on entinen Lancia-kilpatallin päällikkö Cesare Fiorio.
Etelä-Suomen lennonvarmistuskeskus
Etelä-Suomen lennonvarmistuskeskuksen (EFES) vastuualueena oli Suomen lentotiedotusalueen (ICAO-koodi EFIN) eteläosa, joka kattoi Etelä- ja Keski-Suomen Oulun läänin etelärajaan saakka. Tällä alueella tapahtuvien lentojen lennonvarmistuspalveluita (lennonjohto-, lentotiedotus- ja hälytyspalvelu) varten lennonvarmistuskeskuksessa toimi aluelennonjohto (, lyh. ACC). Lyhenne EFES tulee sanoista Europe, Finland ja Etelä-Suomi.
Organisaatio ja historiaa
Lennonvarmistuskeskuksessa toimi myös lentopelastusta koordinoiva ja johtava lentopelastuskeskus (, lyh. RCC).
Vuosittain Etelä-Suomen lennonvarmistuskeskuksen vastuualueella tapahtui noin 220 000 mittarilentosääntöjen ( lyh. IFR) mukaan suoritettua lentoa, joka oli noin 95% IFR-lentojen kokonaismäärästä Suomen alueella.
Keskus sijaitsi vuodesta 1966 vuoteen 2015-2018 asti Tampereen Aitolahden Olkahisissa Aitovuoressa.
Pohjois-Suomen lennonvarmistuspalveluita hoiti Pohjois-Suomen lennonvarmistuskeskus (EFPS), joka on toiminut Rovaniemellä Rovaniemen lentoaseman alueella vuodesta 1976 alkaen. Finavia päätti kuitenkin huhtikuussa 2009 keskittää koko Suomen lennonvarmistustehtävät Tampereelle ja lakkauttaa EFPS:n. Kyseinen uusi toimintamalli tuli käyttöön marraskuussa 2010, jolloin Etelä- ja Pohjois-Suomen lennonvarmistuskeskukset lakkautettiin ja tilalle perustettiin Suomen aluelennonjohto.
Vuonna 2013 Finavia päätti siirtää toiminnan Helsinki-Vantaan lentoasemalle Vantaalla. Siirto toteutui vuosina 2015-2018.
Permakulttuuri
thumb|right|Permakulttuurin periaatteilla hoidettu puutarha. thumb|Permakulttuuria edustava [[luomutila Schwabenissa Saksassa.]] Permakulttuuri tarkoittaa maatalouden ja puutarhanhoidon ekosysteemien suunnittelua ekologisesti kestäviksi ja pyrkimystä omavaraiseen ruuantuotantoon. Englanninkielinen käsite permaculture tuli alun perin sanoista permanent agriculture, pysyvä maanviljely, mutta se on levinnyt siitä muillekin suunnittelun osa-alueille, ja nykyisin lyhenne tulkitaan perma = kestävä + kulttuuri. Permakulttuuri on kokonaisvaltainen suunnittelufilosofia, joka kattaa puutarhan, arkkitehtuurin, ekologian, jopa rahanhallinnan ja yhteisösuunnittelun.
Permakulttuuri nyt
1980-luvulla permakulttuurin periaatteet vakiintuivat muuhunkin kuin vain maatalouden suunnitteluun. Nykyisin on useita projekteja, jotka on toteutettu permakulttuurin periaatteita noudattaen. Muun muassa siirtymäliikkeen toimintamallit pohjautuvat permakulttuuriin ja liikkeen perustaja Rob Hopkins on toiminut permakulttuurin opettajana.
Nathalia Dill
Nathalia Goyannes Dill Orrico (s. 24. maaliskuuta 1986 Rio de Janeiro) on brasilialainen näyttelijä.
Over Horizon
Over Horizon on Hot-B:n kehittämä ja julkaisema räiskintäpeli. Peli on julkaistu Nintendo Entertainment Systemille vuonna.
Peli on julkaistu Japanin lisäksi Euroopassa.
Pelaaminen
Pelissä ei ole varsinaista tunnettua juonta. Pelissä on epätavallinen mahdollisuus ampua taaksepäin. Pelissä on myös "editointitila", jossa kolmem asetyypin (laser, maaliinhakeutuva, pommi) ominaisuuksia voi muokata.
Cannondale Pro Cycling Team
thumb|250px|Liquigas tallin ajajat vuoden 2006 [[Rund um den Henninger Turm -kilpailussa]] Cannondale Pro Cycling Team (UCI-tunnus CAN) oli italialainen maantiepyöräilyn ammattilaistalli. Vuonna 1999 perustetun tallin pääsponsorina oli vuoteen 2012 saakka nesteytettyjä kaasutuotteita valmistava italialainen Liquigas. Vuosina 2013–2014 pääsponsorina oli yhdysvaltalainen polkupyöränvalmistaja Cannondale.
Walter Legge
Walter Legge (1. kesäkuuta 1906 Lontoo – 22. maaliskuuta 1979 Saint-Jean-Cap-Ferrat, Ranska) oli vaikutusvaltainen englantilainen klassisen musiikin levytuottaja, joka työskenteli etupäässä EMI-yhtiölle.
Hänen puolisonsa oli laulaja Elisabeth Schwarzkopf.
Cannondale Pro Cycling Team
Suomalainen Kjell Carlström ajoi Liquigas-tallissa vuosina 2005–2009.
SimTown
SimTown on Maxisin vuonna 1995 julkaisema tietokonepeli. SimTown muistuttaa suuresti SimCity -pelisarjaa, mutta pienemmässä ja yksinkertaistetussa mittakaavassa. SimTownissa pelaaja voi rakentaa pikkukaupungin, jonne hän voi sijoittaa muun muassa taloja, yrityksiä, teitä ja puita. Peli oli yksi aikansa useista SimCity spin offeista ja se oli suunnattu erityisesti lapsille.
Pelaaminen
Pelin alussa on tyhjä, tasainen maasto, jolle pelaaja voi rakentaa auto- ja pyöräteitä, asuintaloja, liikkeitä, huvipaikkoja ja julkisia rakennuksia. Lisäksi maastoon voi sijoittaa puita, ruohikoita, kukkia, lampia ja muita koristeita, mutta niillä on pelissä vain esteettinen merkitys.
Pelin ensisijainen tavoite on pitää kaupungin asukkaat iloisina. Se edellyttää muun muassa, että pelin ympäristöikkunassa on riittävästi vettä, metsää ja peltoa sekä riittävän vähän ilmansaasteita ja jätteitä. Rakentamiseen kuluu vettä ja metsää, asukkaat syövät pelloilla tuotettua ruokaa ja juovat vettä, autot saastuttavat ilmaa ja kotitaloudet sekä yritykset tuottavat jätteitä. Ympäristöikkunassa jokaisen luonnonvaran asteittainen lisäys tai saasteen vähennys maksaa yhden pisteen, joita pelaaja saa aina kuukauden vaihtuessa. Jos taas esimerkiksi vesi loppuu ympäristöikkunasta, kaupunkiin sijoitetut puut voivat kuolla ja kasvit kuihtua. Jos metsä ja/tai vesi loppuvat, uusia taloja ei voi rakentaa. SimCitystä poiketen tässä pelissä ei ole varsinaista rahayksikköä, eli rakentaminen kuluttaa luonnonvaroja mutta ei rahaa.
Asukkaiden iloisena pitäminen edellyttää myös asuntojen ja työpaikkojen välistä tasapainoa. Jokaisessa kotitaloudessa asuu 2-4 henkilöä (aikuisia ja mahdollisesti lapsiakin) sekä yksi lemmikkieläin. Aikuiset tarvitsevat toimeentuloonsa työpaikan, joka voi olla kaupunkiin rakennetussa liikerakennuksessa, huvipaikassa, koulussa tai muussa julkisessa rakennuksessa. Kaupunkiin on rakennettava riittävästi kouluja, jotta lapset voivat opiskella niissä. Jos asukkaat jäävät riittävän pitkäksi ajaksi vaille työtä, heidän talonsa ränsistyy. Sama käy myös muille kuin asuinrakennuksille, jos niissä ei ole riittävästi henkilökuntaa ja asiakkaita.
Pelissä on sanomalehti, joka tiedottaa, mitä kaupungissa on tapahtunut ja mitä pelaajan tulee tehdä kaupungin asukkaiden mielialan ja/tai ympäristön tilan kohentamiseksi. Pelaaja voi luoda peliin myös "oman asukkaan", joka sijoittuu asumaan taloon, jonka pelaaja rakentaa seuraavaksi asukkaan luomisen jälkeen. Lisäksi pelin rakennuksiin on piilotettu erilaisia yllätyksiä. Pelaaja voi saada palkintoja, jos on hoitanut kaupunkia hyvin.
Stenocactus
Stenocactus on meksikolainen kaktuskasvisuku, jonka tieteellinen nimi viittaa varren kapeisiin uraväleihin (kreikan stenos 'kapea'). Rautakaktukset (Ferocactus) ovat läheisimmät sukulaiset.
Tuntomerkit
Suvun kaktukset ovat pienikokoisia, tavallisesti yksivartisia ja lähes pallomaisia tai lyhyen lieriömäisiä. Urat ovat syviä ja niiden välit teräväharjuisia, usein aaltoilevia, ja toisinaan ne muodostavat kyhmyjä kasvin ollessa nuori. Kussakin harjussa on muutama areoli. Piikit ovat suoria tai ylöspäin kaarevia, eivät koskaan koukkumaisia. Areolin yläosan piikit ovat kookkaita ja usein tikarimaisia. Kukat ovat pieniä, lyhyen suppilomaisia tai kellomaisia ja niissä on valkoiset kehälehdet, joissa on ruskehtavat tai violetinväriset keskisuonet. Pohjuksessa on suomuja. Hedelmä on pieni, tavallisesti pallomainen, kalpean vihreä, hieman suomuinen, kuiva ja avautuu sivultaan. Siemenet ovat leveän soikeita ja kiiltävän mustanruskeita; pinta on kovera.
Levinneisyys
Lajit kasvavat pääasiassa Chihuahuan autiomaassa Meksikon pohjois- ja keskiosassa.
Lajit
Kansainvälinen tutkijaryhmä (International Cactaceae Systematics Group) piti Stenocactus-suvun erillään rautakaktusten suvusta, johon se joidenkin tutkijoiden mielestä voitaisiin liittää, ja sisällytti siihen kymmenen lajia, joista kolmen systemaattinen asema arvioitiin epävarmaksi (S. hastatus, S. rectispinus ja S. sulfureus).
Kauhajärvi (Tammela)
Kauhajärvi on Kanta-Hämeessä Tammelassa Liesjärvellä oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen ja järvi kuuluu Liesjärven alueen Kauhaojan valuma-alueeseen.
Maantiede
Järven pinta-ala on 11 hehtaaria ja sen pituus on 550 metriä ja leveys 300 metriä. Siihen laskee kaksitoista suo-ojaa, joista yksi tuo Mätäslammin vedet. Järven luusua sijaitsee järven etelärannalla, josta saa alkunsa 5,5 kilometriä pitkä Tammenoja, joka muuttaa nimensä alajuoksulla Kauhaojaksi. Oja laskee lopuksi Liesjärveen.
Järven rantaviiva on 1,3 kilometriä pitkä ja sen ranta on pääosin moreenipohjaista metsämaastoa. Järven rannat ovat itärantaa lukuun ottamatta soistuneita. Rannoille on rakennettu kuusi loma-asuntoa, joille johtaa tiet Liesjärveltä.
Historia
Vuoden 1855−1856 Kalmbergin kartastossa järven nimi kirjoitettiin "Kauha järvi". Se lähelle oli rakennettu torppa. Vuoden 1884 Senaatin kartastossa järvi nimenä luki "Kauhajärvi", joka oli myös itäpuolen torpan nimi.
Kaiane Aldorino
Kaiane Aldorino (8. heinäkuuta 1986 Gibraltar ) on gibraltarilainen missi, joka voitti 2009 Miss Gibraltar -tittelin ja samana vuonna ensimmäisenä gibraltarilaisena Miss Maailma -kilpailun.
Aldorino voitti kesäkuussa 2009 Miss Gibraltar -kilpailun ja pääsi näin maan edustajaksi Miss Maailma -kilpailuun. Johannesburgissa järjestetyss Miss Maailma -kilpailussa Aldorino pääsi ensimmäisenä gibraltarilaisena finaalivaiheeseen, kun hän voitti alkukilpailujen Beach Beauty -osion. Finaalivaihe järjestettiin 12. joulukuuta, ja Alrodino kruunattiin ensimmäisenä gibraltarilaisena Miss Maailmaksi. Gibraltar oli osallistunut kilpailuun vuodesta 1959.
Gibraltarilla alkoi juhlat heti Aldorinon voiton tultua ilmi. Monet menivät kaduille juhlistamaan voittoa, ja monilla oli mukana myös Gibraltarin lippu. Gibraltarin hallitus päätti järjestää Aldorinon kunniaksi kotiintulojuhlan torstaina 17. joulukuuta, jolloin Aldorino palasi kilpailusta takaisin Gibraltarille. Pääministeri Peter Caruana vastaanotti Aldorinon Gibraltarin lentoasemalla. Tämän jälkeen juhlaan kuului paarati Main Streetillä, näyttäytyminen yleisölle kaupungintalon parvekkeelta, lehdistötilaisuus Rock-hotellissa, illallistilaisuus samassa hotelissa ja illan päättävä ilotulitus.
Kosteikko
thumb|250px|Kosteikkoa [[Hvítá-joen varrella, Islannissa]] Kosteikko on yleisnimitys luontotyypeistä, jotka sijoittuvat kovanmaan ja avoveden välille. Kosteikkoja ovat esimerkiksi märät ja vettyneet matalat maa-alueet, lampien, järvien ja merien matalat ranta-alueet, kuten rantaruovikot. Kosteikkoja ovat myös suot, tulvametsät, marskimaat, jokisuistot ja virtaavat vedet, kuten kosket.
Kosteikot tarjoavat kasvualustan monille eläin- ja kasvilajeille ja ne voivat toimia puskurina tulva-alueilla ja estää voimakkaat ja äkilliset tulvat. Sateet, valuma-alueelle tulevat vedet, alueen maaperä ja maanpinnan korkeuserot sekä veden haihtuminen muodostavat kosteikkojen hydrologiset olosuhteet. Kosteikot ovat yksi arvokkaimmista ja uhanalaisimmista luontotyypeistä maapallolla. Suot, umpeen kasvavat järvet, tulvaherkät alueet, matalat merenlahdet, veden peittämät ranta-alueet ja mangroverannat, ovat kaikki uhanalaisia luontotyyppejä.
Pohjois-Euroopassa on kosteikoiksi luokiteltavia alueita enemmän kuin monessa muussa maanosassa. Suomessa ja Ruotsissa kosteikkoja on noin 25 % maapinta-alasta.
Suojelu
Ramsarin sopimus on kansainvälinen sopimus kosteikkojen ja vesialueiden suojelusta. Floridassa, Yhdysvalloissa sijaitseva Evergladesin valtava rämealue kuuluu Unescon maailmanperintöluetteloon.
Kunnostus
thumb|250px|Pappilanluhdan kunnostettua kosteikkoa [[Lieksassa.]] Kosteikkoja on kunnostettu Suomessa ja muualla maailmassa niiden luontoarvojen vuoksi. Muun muassa useat vesi- ja kahlaajalinnut sekä hyönteiset viihtyvät kosteikkoalueilla. Esimerkiksi Suomessa on Helsingissä kunnostettu Vantaanjoen suiston kaislikkoaluetta ja Floridassa, Yhdysvalloissa Evergladesin valtavaa rämealuetta. Myös entisiä kosteikkoalueita voidaan ennallistaa tai uusia kosteikkoja voidaan rakentaa. Kosteikkojen rakentamista suunniteltaessa otetaan huomioon kosteikon valuma-alue, jotta saadaan selville mahdolliset kosteikosta johtuvat haitat. Nämä seikat selvitetään joko tarkastelemalla aluetta kartalla tai tarkastelemalla aluetta maastossa.
GtkRadiant
GtkRadiant pohjaa pitkälti id Softwaren sisäisiin pelinkehitystyökaluihin, erityisesti QE4-tasoeditoriin jota käytettiin Quake II:n kehittämiseen. QE4:stä kehittyi QERadiant, josta GtkRadiant kehittyi. Samasta koodista on myös lähtöisin Q3Radiant, Quake III Arenan tasoeditori, ja D3Radiant, Doom 3:n sisäänrakennettu tasoeditori.
GtkRadiant on alustariippumaton: Se pohjaa GTK+-käyttöliittymäkirjastoon ja toimii Windowsin lisäksi myös Linuxilla ja Mac OS X:ssä. Lisäksi se on pelimoottoririippumaton: Siihen voidaan helposti lisätä tuki uusille peleille, myös peleille jotka eivät pohjaa id Softwaren pelimoottoreihin (mm. Half-Life on tuettu, joskin se käytännössä pohjaa erittäin pitkälti muuteltuun Quake-pelimoottoriin).
Kosteikko
Kosteikkoalueita
Karibian meren alueella on koralliriuttoja saarineen, kuten muun muassa Saint Vicent ja Grenadiinien alueella Tobaco cays saarten alueella, Bahamasaarten alueeseen kuuluvalla Exuman saariston alueella ja Turks- ja Caicossaarten alueella Pillory Beachilla. Koralliriuttoja on myös Australian läheisillä merialueilla, kuten Australian ja Papua-Uuden-Guinean välissä oleva 2000 km pitkä Iso valliriutta. Koralliriuttoja on myös hieman kauempana Isosta valliriutasta sijaitsevilla Withsundayn saarilla.
Meksikossa on Sian Ka'anin biosfäärialue, missä rannikolla on matala laguuni ja saarten magrovemetsissä pesii lintuja. Brasiliassa lähellä Porto Alegren kaupunkia viisi jokea yhtyvät muodostaen Lagoa dos Patos -nimisen vuorovesilaguunin. Tämän laguunin rantaruovikot ovat merkittäviä useille kala- ja lintulajeille ja myöskin merikilpikonnille. Se on Etelä-Amerikan toiseksi suurin laguuni. Ranskassa Arlesista etelään Välimeren rannalla on Camarguen alue, jonka laguunien ja soiden ruovikoissa esiintyy paljon lintuja. Unkarissa on Hortobágyn kansallispuisto, jossa on Euroopan suurin yhtenäinen ruohostoalue ja suolavetisiä soita. Tonavan suistossa, Romanian ja Ukrainan rajamaastossa on Euroopan suurin yhtenäinen suomaa. Uudessa-Seelannissa Whakarewarewan laaksossa on geysireitä ja kuplivia mutalammikoita.
Werner Voigt
Werner Voigt (s. 26. kesäkuuta 1947) on saksalainen jalkapallovalmentaja ja entinen keskikenttäpelaaja.
Ura pelaajana
Voigt aloitti pelaajauransa juniorina kotikaupunkinsa Windaun SG Niederlehmessä ja Dynamo Königs Wusterhausenissa. Vuonna 1964 hän siirtyi Berliner FC Dynamon juniorijoukkueeseen, josta nousi edustusmiehistöön 1968. Voigt edusti Stasin joukkueena tunnettua Dynamoa viiden kauden ajan, muttei onnistunut nousemaan vakiomiehistöön. Otteluita DDR-Oberligassa kertyi vain 26.
Voigt siirtyi vuonna 1973 1. FC Union Berliniin, jossa pelasi kaksi kautta. Peliaikaa tuli enemmän kuin Dynamossa, mutta Voigt ei edelleenkään ollut avauskokoonpanon vakiomiehiä. Hän jätti Unionin 1975 ja pelasi uransa viimeisen kauden FSV Union Fürstenwaldessa.
Ura valmentajana
Pelaajauransa jälkeen Voigt jatkoi uraansa jalkapallon parissa valmennustehtävissä. Hän toimi Berliner FC Dynamon juniori- ja reservivalmentajana. Vuonna 1986 hän siirtyi FC Hansa Rostockin päävalmentajaksi. Hän nosti debyyttikaudellaan seuran DDR-Oberligaan sekä FDGB-Pokalin finaaliin ja luotsasi sen parhaimmillaan liigassa neljänneksi kaudella 1988/89. Voigtin johdolla Hansa Rostock pelasi myös UEFA Cupissa kaudella 1989/90, mutta putosi jo ensimmäisellä kierroksella.
Kesällä 2005 Voigtista tuli SV Lichtenbergin päävalmentaja. Hän valmensi seuraa kolme kautta NFV-Verbandsligassa ja saavutti parhaimmillaan toiseksi 2007/08.
The Best of Black Sabbath
The Best of Black Sabbath on Black Sabbath -yhtyeen kokoelma-albumi, joka ei kuulu yhtyeen viralliseen diskografiaan. Kokoelman materiaali on vuosilta 1970-1983 ja sen julkaisi Metal-Is Records, joka kuuluu Sanctuary Recordsin hallintaan.
Suurin osa kokoelman materiaalista keskittyy yhtyeen alkuperäis-kokoonpanon (laulaja Ozzy Osbourne, kitaristi Tony Iommi, basisti Geezer Butler ja rumpali Bill Ward), eli 1970-luvun studiomateriaaliin. Tämän ajan ulkopuolelta on kolme kappaletta, kaksi Ronnie James Dion kaudelta ja yksi Ian Gillanin kanssa tehdyltä Born Again-albumilta.
Kokoelmaa markkinoitiin näkyvästi Euroopassa ja se sai hyviä listasijoituksia ja on mm. myynyt kultalevyn arvoisesti Britanniassa. Kokoelma julkaistiin tupla-CD:nä ja myös neljä LP:tä sisältävänä versiona.
Michael Laudrup
Michael Laudrup (s. 15. kesäkuuta 1964 Frederiksberg, Tanska) on tanskalainen jalkapallovalmentaja ja entinen pelaaja.
Vuonna 2006 Tanskan jalkapalloliitto valitsi Laudrupin kautta aikain parhaaksi tanskalaiseksi jalkapalloilijaksi.
Ura pelaajana
Laudrup aloitti uransa KB:ssa ja pelasi Brøndbyssä ennen siirtymistään 18-vuotiaana vuonna 1982 Italian Serie A:han Juventukseen. Välissä hän oli kahden kauden ajan lainassa Laziossa.
1985 hyökkääjänä ja keskikentän pelintekijänä esiintynyt Laudrup palasi takaisin Juventukseen, missä pelasi aina vuoteen 1989 saakka. Hän voitti joukkueessa kaudella 1985–1986 Italian pääsarjamestaruuden ja 1985 Intercontinental Cupin. 1989 Laudrup siirtyi Johan Cruijffin valmentamaan tähtipelaajia vilisseeseen Barcelonaan, missä ylsi lukuisiin huippusaavutuksiin: neljään peräkkäiseen liigamestaruuteen sekä Espanjan cupin ja Euroopan cupin voittoon.
Laudrup pelasi Tanskan maajoukkueessa 1984 EM-turnauksessa. Hän edusti Tanskaa myös 1986 MM- ja 1988 EM-kilpailuissa. Hän oli ehtinyt lopettaa maajoukkueuransa ennen 1992 EM-kilpailuja, joissa Tanska voitti Euroopan-mestaruuden. Pian kisojen jälkeen hän palasi takaisin maajoukkueeseen edustaen Tanskaa aina MM-kisoihin 1998 saakka pelaten kaikkiaan 104 ottelua ja tehden 37 maalia.
Kauden 1993–1994 jälkeen hän lähti Barcelonasta jäätyään penkille Euroopan cupin loppuottelussa ja siirtyi verivihollisen Real Madridin riveihin, missä voitti heti pääsarjamestaruuden, henkilökohtaisesti jo viidennen peräkkäisensä. Kahden Madridissa vietetyn kauden jälkeen Laudrup siirtyi Japaniin Vissel Kobeen yhden kauden ajaksi ennen paluutaan Eurooppaan ja Ajaxiin. Ajaxissa hän pelasi kauden 1997–1998 ja voitti seurassa sekä pääsarja- että cup-mestaruuden. Hän päätti pelaajauransa 1998 MM-kilpailuihin.
Ura valmentajana
Laudrup aloitti valmennusuransa Morten Olsenin apuvalmentajana Tanskan maajoukkueessa ja siirtyi 2002 MM-kilpailujen jälkeen valmentamaan tanskalaisseura Brøndbytä. Laudrupin alaisuudessa Brøndby voitti Tanskan mestaruuden 2005 sekä Tanskan cupin 2003 ja 2004. Liigahopeaan päättyneen kauden 2005–2006 Laudrup jätti seuran valmennusvastuun alankomaalaiselle René Meulensteenille.
Kauden 2007–2008 jälkeen Laudrup jätti tehtävänsä Getafen päävalmentajana. Syyskuussa 2008 hän teki 1,5-vuotisen sopimuksen venäläisen Spartak Moskovan kanssa, joka etsi korvaajaa aiemmin syyskuussa erottamalleen Stanislav Tšertšesoville. Laudrup erotettiin huhtikuussa 2009 heikosti alkaneen kauden jälkeen.
Kaudeksi 2010–2011 hän siirtyi espanjalaisseura Mallorcan peräsimeen. Sopimus on pituudeltaan kaksivuotinen ja hän oli seuran uuden puheenjohtajan Llorenç Serra Ferrerin ensimmäinen hankinta. Kausi 2010/11 ei ollut erityisen menestyksekäs ja Mallorca säilytti vain vaivoin sarjapaikkansa sijoittuen liigassa 17:nneksi. Seuran ja Laudrupin yhteistyö päättyi syyskuun lopulla 2011, kun tanskalaisvalmentaja ajautui riitoihin urheilutoimenjohtaja Serra Ferrerin kanssa.
Kesäkuun puolivälissä 2012 Laudrup palasi valmennustehtäviin allekirjoitettuaan kaksivuotisen sopimuksen Englannin Valioliigassa pelaavan Swansea Cityn kanssa. Laudrupin johdolla Swansea juhli helmikuussa 2013 seurahistorian ensimmäistä cup-voittoa, kun se kukisti Englannin liigacupin loppuottelussa Bradfordin 5–0. Vuoden 2014 alussa Laudrup kuitenkin joutui jättämään tehtävänsä johtuen erimielisyyksistä seurajohdon kanssa.
Kesäkuun lopussa 2014 Laudrup allekirjoitti vuoden sopimuksen qatarilaisen Lekhwiyan kanssa. Seura voitti hänen johdollaan Crown Prince Cupin ja Qatarin liigamestaruuden. Menestyksestä huolimatta Laudrup erosi tehtävästään kesäkuussa 2015.
Lokakuussa 2016 Laudrup jatkoi valmennusuraansa Qatarissa Al-Rayyanin peräsimessä. Laudrup valmensi Al-Rayyania kahden kauden ajan. Kesällä 2020 kerrottiin, että Birmingham City olisi ollut kiinnostunut Laudrupin palveluksista.
Perhe
Laudrup on kotoisin jalkapalloilevasta perheestä. Hänen isänsä Finn samoin kuin veljensä Brian olivat jalkapalloilijoita. Ebbe Skovdahl oli puolestaan hänen enonsa. Laudrupilla on kolme lasta, Mads (s.1989) hänen entisen tyttöystävänsä Tina Thunøn kanssa sekä Andreas (s.1990) ja Rebecca (s.1993) vaimonsa Siw Retz Laudrupin kanssa. Pojat Mads ja Andreas ovat myös jalkapalloilijoita.
Thomas Hammarberg
Thomas Hammarberg (s. 2. tammikuuta 1942 Örnsköldsvik, Ruotsi) on ruotsalainen diplomaatti ja ihmisoikeusaktivisti. Hän on toiminut muun muassa Amnesty Internationalin pääsihteerinä (1980–1986) ja Euroopan neuvoston ihmisoikeuskomitean komissaarina (2006–2012). Amnestyssa toimiessaan Hammarberg otti vastaan järjestölle vuonna 1977 myönnetyn Nobelin rauhanpalkinnon. Lisäksi Hammarberg on toiminut useissa Yhdistyneiden kansakuntien alaisissa ihmisoikeustehtävissä ympäri maailmaa.
New Yorkin poliisi
thumb|New Yorkin poliisin autoja Lispenard Streetillä. New Yorkin poliisi (, lyh. NYPD) on New Yorkin kaupungissa toimiva poliisilaitos. Se on nykyisin Yhdysvaltojen suurin poliisilaitos.
NYPD aloitti toimintansa vuonna 1845 yhtenä Yhdysvaltojen ensimmäistä poliisilaitoksista. Sen päämaja sijaitsee Lower Manhattanilla. Laitoksen budjetti on tämänhetkisten tietojen mukaan noin 6 miljardia Yhdysvaltain dollaria.
Palvelut
Koska New Yorkin poliisin toimialue on iso, on laitoksella erinäisiä erikoisyksiköitä, kuten hätäpalveluyksikkö, ilmatuki ja muita yksiköitä jotka ovat erikoistuneet johonkin aihealueeseen kuten huumeiden ja rikollisjoukkojen torjumiseen.
Estádio da Baixada
Estádio da Baixada on monikäyttöinen stadion Ibriramassa Brasiliassa. Nykyään sitä käytetään enimmäkseen jalkapallossa Clube Atlético Hermann Aichingerin kotikenttänä. Stadionille mahtuu 4 000 ihmistä.
Marcus Maison
Marcus Maison on suomalainen Oulusta kotoisin oleva musiikkituottaja ja DJ, joka on tullut tunnetuksi Maison & Dragen -nimisestä duosta. Hänen viimeisimmät julkaisunsa No More Lies ja I’m So Excited yhdessä laulaja Mandi Fisherin kanssa ovat menestyneet hyvin niin Isossa-Britanniassa kuin Suomessa. No More Lies -biisi sijoittui Iso-Britannian Amazonin dance chartilla ykköseksi ja I’m So Excited kolmanneksi. Lisäksi I’m So Excited oli Suomen iTunes dance chartin ykkösenä, kokonaislistan toisena ja Spotifyn Suomen 50 viraalisinta listan kahdestoista.
Marcus Maison on tehnyt yhdessä Will Dragenin kanssa useita remixejä tunnetuille kansainvälisille nimille kuten Sia, Flo Rida, Kelly Clarkson, W&W, Armin van Buuren, Paul Oakenfold ja Martin Solveig.
Reyn komissio
Reyn komissio oli ensimmäinen Euroopan komissio. Komission toimikausi oli 2. heinäkuuta 1967–30. kesäkuuta 1970. Komission puheenjohtajana toimi belgialainen Jean Rey.
Robert Hooke
Robert Hooke (18. heinäkuuta 1635 – 3. maaliskuuta 1703) oli englantilainen fyysikko ja monilahjainen tutkija. Hän oli yksi suurimmista 1600-luvun kokeellisista tieteilijöistä. Hänellä oli tärkeä osa luonnontieteellisessä vallankumouksessa.
Hooken työelämäaika jakautuu kolmeen jaksoon: tiedemieselämän taloudellisesti vaikeat varhaisvuodet, vuoden 1666 Lontoon palon jälkeiset työteliäät ja vakavaraiset vuodet sekä sairauksien ja ammatillisen kilpailun leimaamat myöhäiset vuodet.
Hooke työskenteli tai oli kirjeenvaihdossa aikansa tunnetumpien tutkijoiden kanssa, jotka edustivat monia tieteenaloja. Näihin kuuluivat Christian Huygens, Antoni van Leeuwenhoek, Christopher Wren, Robert Boyle ja Isaac Newton.
Saavutuksia
Hooke tunnetaan parhaiten kiinteiden aineiden kimmoisuutta koskevan Hooken lain keksijänä. Hän paransi myös kaukoputkea ja mikroskooppia sekä havaitsi mikroskoopillaan ensimmäisenä kasvien koostuvan soluista Hän esitti myös valon etenevän poikittaisena aaltoliikkeenä, joskin tämä voitiin todistaa vasta 1800-luvulla.
Aristippos
thumb|180px|Aristippos Kyreneläinen Aristippos (, n. 435 – 366 eaa.) oli antiikin kreikkalainen filosofi. Hän oli kotoisin Kyrenestä. Hän oli Sokrateen oppilaana Ateenassa, kunnes muutti Syrakusaan opettamaan filosofiaa tyranni Dionysios II:n hoviin.
Aristippos kirjoitti useita dialogeja sekä muun muassa Libyan historiasta. Hän perusti kyreneläisen koulukunnan, joka opetti hedonismia ja egoismia. Ratkaisu on mielenkiintoinen, sillä Sokrates oli opettanut hyvin toisenlaista filosofiaa.
Aristippoksella oli samanniminen tyttärenpoika, Aristippos Äidinopettama (Mêtrodidaktos), joka jatkoi hänen työtään. Tämä oli saanut nimensä siitä, että Aristippoksen tytär Arete ("Hyve") oli opettanut häntä itse. Näiden kahden Aristippoksen filosofioita on mahdoton erottaa toisistaan, ja he menevät usein sekaisin myöhemmässä historiankirjoituksessa. Kummankaan Aristippoksen kirjoituksia ei ole säilynyt.
Tyttärensä Arêtên lisäksi Aristippoksen oppilaita olivat Aithiops Ptolemaïslainen ja Antipatros Kyreneläinen. Näiden oppilaita olivat puolestaan Theodoros Jumalaton, Epitimides Kyreneläinen, Paraibates, Hegesias Kuolemankannattaja ja Annikeris.
SF-Blues (albumi)
SF-Blues on samannimisen blues-yhtyeen esikoisalbumi, joka julkaistiin huhtikuussa 2002.
Luettelo South Parkin sivuhahmoista
Tämä on luettelo televisiosarja South Parkin sivuhahmoista. Päähahmot ovat neljä ala-astetta käyvää lasta. Usein mukaan lasketaan myös viides eli Butters. Muiden, sarjan mytologiaan kuuluvien ihmishahmojen, lisäksi sarjassa "vierailee" lukuisia julkisuuden henkilöitä. Muutamia poikkeuksia lukuun ottamatta "vierailijat" eivät ääninäyttele vaan ne ovat vakionäyttelijöiden esittämiä karikatyyrejä.
Wendy Testaburger
Wendy Testaburger (äänenä April Stewart) on 10-vuotias, South Parkin koulun oppilas sekä eräs sarjan tärkeimpiä naishahmoja. Wendy käyttää purppuraa takkia, keltaisia housuja sekä vaaleanpunaista baskeria. Wendy on/off-seurustelee Stanin kanssa, mutta on ihastunut useampaan muuhun poikaan sarjan aikana sekä ollut yhdessä myös Tokenin kanssa. Wendy on kaveriporukkansa "pomo", ja hänellä on hyvin samanlainen rooli kuin Stanilla. Hän on hyvin tempperamenttinen, yleissivistynyt ja aikaansaava lapsi, joka on jopa mukiloinut Cartmanin henkihieveriin seisoessaan mielipiteidensä takana.
Barbara Stevens
Barbara ”Bebe” Stevens (äänenä Jennifer Howell) on 10-vuotias, Wendy Testaburgerin paras ystävä ja yksi koulun oppilaista. Bebellä on vaaleat hiukset.
Clyde Donovan
Clyde Donovan (äänenä Trey Parker) on sarjassa usein koulunsa "toiseksi lihavin" poika heti Cartmanin jälkeen. Hän on ollut usein Craigin ja Token Blackin ystävä. Häntä on myös pidetty koulun tyttöjen mielestä "söpöimpänä poikana".
Craig Tucker
Craig Tucker (äänenä Trey Parker) on yksi koulun oppilaista. Kyyninen, ja sarjan alkuaikoina paljon keskisormeaan näytellyt Craig pitää päällänsä usein sinistä pipoa ja sinistä takkia. Hän on samalla luokalla kuin Stan, Kyle, Cartman ja Kenny. Craig joutuu koulussa tiuhaan tahtiin koulukuraattori Mackeyn puhutteluun keskisormen näyttämisen takia, tapa joka lienee perua hänen vanhemmiltaan. Hänet näkee usein Token Blackin ja Clyden kanssa. Craigilla on mustat hiukset. Craig on avoimesti homoseksuaali, ja hän on seurustellut Tweekin kanssa.
James Valmer
James ”Jimmy” Valmer (aikaisemmin myös sukunimellä Swanson, äänenä Trey Parker) on CP-vammainen oppilas, joka kulkee kainalokepeillä ja kärsii änkytyksestä. Jimmyn hiukset ovat ruskeat. Ensimmäisen kerran hän esiintyi 5. tuotantokauden jaksossa "Cripple Fight". Jimmy on katkera kehitysvammaisuudestaan, sillä hän uskoo sen olevan vanhemmille osoitettu kosto siitä hyvästä, että nämä itse nauroivat nuoruudessaan kehitysvammaisille. Jimmy on myös stand up -koomikko, jonka pitämiin iltoihin osallistuu lähinnä Butters, koska muut lapset unohtavat ne aina. Jimmy on osallistunut myös lasten paralympialaisiin, joissa hän oli kisojen menestynein urheilija käytettyään steroideja, liittynyt vahingossa katujengiin ja kertonut käyttäneensä ekstaasia. Jimmy on myös seurustellut, mutta suhde päättyi kun hän hakkasi tyttöystävänsä steroideista aiheutuneen aggressiokohtauksen aikana. Jimmy on kärsinyt erektio-ongelmista ja sen takia maksanut prostituoidulle, tehden hänestä luokkansa ensimmäisen neitsyytensä menettäneen.
Timmy Burch
Timmy Burch on pyörätuolissa istuva kehitysvammainen oppilas, joka ei osaa tehdä juuri muuta kuin sanoa oman etunimensä. Eräässä jaksossa South Parkin pappi saarnasi, että kehitysvammaiset joutuisivat kadotukseen, minkä takia ala-asteen oppilaat olivat huolissaan Timmyn kohtalosta. Timmylla on ollut eräässä jaksossa kehitysvammainen kalkkuna nimeltä Gobbles, jonka nimen Timmy myös osasi. Timmy joutui sattumalta bändiin nimeltä Lords of the Underworld (suom. Manalan ruhtinaat). Phil Collins yritti hajottaa bändin, sillä tämä joutui olemaan heidän lämmittelijäesiintyjänään. Timmy laulaa esiintymisestä toisen lentäväksi lauseeksi muodostuneen hokemansa, "elän valheessa" ("I live in a lie").
Token Black
Token Black on eräs South Parkin harvoja afroamerikkalaisia asukkaita. Hänen perheensä on kaupungin rikkaampia josta muut ovat jatkuvasti kateellisia Tokenille, mutta hän liikkuu siitä huolimatta koulun suosituimmissa porukoissa. Token on kuulunut Cartmanin perustamaan, platinalevyn myyneeseen yhtyeeseen Faith+1. Cartman otti Tokenin yhtyeeseen, sillä tämän mukaan kaikki tummaihoiset ovat luonnostaan ammattibasisteja. Hän seurustellut Wendy Testaburgerin kanssa sen jälkeen kun tämä jätti Stanin. Tokenin nimi on eräänlainen vitsi siitä, että hän on "kiintiötummaihoinen" sarjassa lasten keskuudessa.
Tweek Tweak
Tweek Tweak on kofeiiniaddiktoitunut, alituisesti säpsähtelevä lapsi. Hän puhuu korkealla ja hieman narisevalla äänellä. Hänen vanhempansa omistavat kahvikaupan. Tweek huudahtelee sanoja ja lauseita säpsähtelyn lomassa. Tweekillä myös kasvojen lihakset nykivät pakonomaisesti. Tweek on avoimesti homoseksuaali.
Zygmunt Smalcerz
thumb|right|Zygmunt Smalcerz Zygmunt Antoni Smalcerz (s. 6. elokuuta 1941 ) on puolalainen entinen painonnostaja, jonka menestyksekkäimmät vuodet ajoittuivat 1970-luvulle.
Luettelo South Parkin sivuhahmoista
Ike Broflovski
Ike Broflovski, oikealta nimeltään Peter Gintz, on Kyle Broflovskin Kanadasta adoptoitu veli. Ike puhuu tavallisen vauvan tapaan, mutta on saanut hetkellisesti äänenmurroksen. Ensimmäisillä kausilla Kyle potki Ikeä ikkunoista läpi, mutta sittemmin vakiovitsi on jäänyt taakse.
Zygmunt Smalcerz
Münchenin 1972 olympialaisissa Smalcerz voitti 52 kilogramman painoluokassa olympiakultaa yhteistuloksella 337,5 kilogrammaa. MM-kultaa hän voitti 1971 Limassa ja 1975 Moskovassa. Lisäksi hän saavutti MM-hopeaa 1970 Columbuksessa ja pronssia 1973 Havannassa. EM-kultaa hän voitti vuosina 1971–1972 ja 1974–1975.
Vuonna 2002 Smalcerz nimettiin painonnoston Hall of Fameen.
Luettelo South Parkin sivuhahmoista
Shelly Marsh
Shelly Marsh on Stanin 13-vuotias isosisko. Tällä on hammasraudat, jonka takia Shelly erittää paljon sylkeä puhuessaan ja puhe on hieman epäselvää. Shelly on lähes aina erittäin aggressiivinen, ja pahoinpitelee toisinaan jopa Stania.
DogPoo Petuski
DogPoo Petuski, yleensä vain Dog Poo, on koulun oppilas. Hän on jatkuvasti lian peitossa.
Scott Malkinson
Scott Malkinson on koulun oppilas. Hänellä on ässävika, sekä hän kärsii diabeteksesta. Cartman kuittailee Scottille jatkuvasti tämän ongelmista.
Dougie
Dougie O'Connell on Buttersin alter egon, Professori Kaaoksen, apuri. Hän yleensä torppaa Buttersin ideat maailmanvalloituksesta, rationaalisemmalla ajattelullaan. Dougieta ei yleensä nähdä sarjassa kuin Professori Kaaoksen parissa.
Goottilapset
Goottilapset ovat Henrietta Bigglen, Pete Thelmanin, George ”Firkle” Smithin ja Michaelin muodostama nelikko. He viihtyvät usein koulun ulkopuolella, pois muiden lasten silmistä polttaen tupakkaa sekä keskustellen ankeaan sävyyn siitä, mikä heitä satuttaa. Heistä Michael on vanhin, ja Firkle nuorin. Goottilapset eivät pidä siitä, jos heitä sanotaan ”emoiksi”.
Scott Tenorman
Scott Tenorman on kahdeksasluokkalainen poika, jonka vanhemmat Cartman tapatti ja syötti heidän pojalleen. Hän on myös Cartmanin, aluksi tämän tietämättä, velipuoli.
Randy Marsh
Randy Marsh on Stanin ja Shelleyn isä, sekä Sharonin vaimo. Randy on 45-vuotias geologi, joka usein aiheuttaa päänvaivaa eri tempauksillaan eritoten vaimolleen Sharonille. Randy on muun muassa hankkinut syövän vain saadakseen lääkitykseen käytettävää kannabista. Sarjan uusimmilla kausilla Randy ostaa Tegridy-farmin, jossa hän kasvattaa itse kannabista. Sarjan alkuaikoina taka-alalla pysytellyt Randy on noussut erääksi tärkeimmistä hahmoista poikanelikon ja Buttersin ohella.
Big Gay Al
Big Gay Al on yksi South Parkin homoseksuaalisista hahmoista. Tällä oli isompi rooli sarjan alkuaikoina, mutta on esiintynyt harvakseltaan myös tuoreemmissa jaksoissa. Naimisissa Herra Orjan kanssa.
Chef
Jerome ”Chef” McElroy, tunnetaan paremmin nimellä Chef, oli ala-asteen ruokalan kokki. Sarjan päähahmonelikko kysyi tältä aina jotakin ruokajonossa, joka muodostui erääksi lentäväksi lauseeksi sarjassa. Chef aivopestiin pedofiliaan 10. kaudella, ja samalla kaudella tämä myös kuoli. Tämä herätettiin henkiin "Darth Chefiä", jota ei kuitenkaan introa lukuun ottamatta olla nähty missään jaksossa.
Stephen ja Linda Stotch
Stephen (sarjan alkuaikoina hänet tunnettiin nimellä Chris) ja Linda Stotch ovat Buttersin vanhemmat. He ovat tunnettuja lapsensa aiheettomasta kurituksesta ja kotiarestin antamisesta tarpeettomista syistä. Butters toisinaan joutuu myös kutsumaan isäänsä nimellä ”herra”.
Gerald ja Sheila Broflovski
Gerald ja Sheila Broflovski ovat Kylen vanhemmat.
Marvin Marsh
Marvin Marsh on Stanin 104-vuotias pyörätuolissa istuva isoisä. Hän kutsuu Stania jatkuvasti nimellä ”Billy”.
Stuart ja Carol McCormick
Stuart ja Carol McCormick ovat Kennyn vanhemmat.
Liane Cartman
Liane Cartman on Ericin äiti.
Rouva Victoria
Rouva Victoria on koulun rehtori. Erotettiin kaudella 19, jonka jälkeen rehtorina jatkoi PC Principal.
Herbert Garrison
Herbert Garrison on poikien homoseksuaali opettaja. Hän kävi 9. kaudella sukupuolenkorjausleikkauksessa ja vaihtoi nimensä Janet Garrisoniksi. Oli lesbo, mutta vaihtoi sukupuolensa mieheksi jälleen 12. kaudella. Ryhtyy myöhemmin Yhdysvaltain presidentiksi, mutta palaa lopulta takaisin koulun opettajaksi. Garrisonilla oli sarjan alkuaikoina käsinukke nimeltä Herra Hattu, mutta on sittemmin luopunut tästä.
Herra Mackey
Herra Mackey on South Parkin ala-asteen koulukuraattori. Tällä on suurikokoinen pää, hento ruumiinrakenne sekä silmälasit. Mackey tunnetaan eritoten lausahduksestaan m'kay, jonka hän sanoo lähes jokaisen lauseensa loppuun.
PC Principal
PC Principal on koulun rehtori kaudesta 19 lähtien. Hän on lähes jatkuvasti aggressiivinen, aurinkolaseja käyttävä mies joka pyrkii olemaan poliittisesti korrekti tilanteessa kuin tilanteessa. PC Principal ei pelkää käyttää väkivaltaa, mikäli tämän ympäristössä ilmenee esimerkiksi rasismia.
Strong Woman
Strong Woman on koulun vararehtori. Hän on parisuhteessa PC Principalin kanssa, mikä on jokaisen southparkilaisen mielestä väärin. Heillä on lapsia, jotka tunnetaan nimellä PC Babies.
Terrance ja Phillip
Terrance Henry Stoot ja Phillip Niles Argyle ovat kanadalaisia näyttelijöitä. Terrance on kotoisin Montrealista ja Phillip Torontosta. He ovat erittäin rivosuisia, viljelevät pieruhuumoria ja heidän kiroilunsa sekä hävyttömät lausahduksensa vaikuttivat Cartmaniin, Staniin, Kyleen ja Kennyyn elokuvassa South Park: Isompi, pidempi ja leikkaamaton. Hahmot esiintyivät ensimmäistä kertaa South Park -jaksossa "Death" (S01E06). Terrancen ääninäyttelijänä toimii Matt Stone ja Phillipin äänenä on Trey Parker.
Towelie
thumb|200px|Towelie-hahmo polttaa marihuanaa bongista. Towelie (suom. Pyyhis, DVD-julkaisuissa Toweliesta käytettiin suomennosta Pyyheliina) on jatkuvasti kannabista käyttävä, elävä pyyhe. Hahmo esiintyy ensimmäisen kerran jaksossa "Towelie" (S05E08). Stone ja Parker loivat Towelie-hahmon havaittuaan hahmojensa tulleen raskaasti oheistuotteistetuksi ja hyväksikäytetyiksi. He suunnittelivat Towelien tarkoituksella kevyeksi kaksiulotteiseksi hahmoksi, jonka ainoa tarkoitus on "suoltaan tarttuvia lauseita ja markkinoida hitosti jotain". "Towelie"-jaksossa esitetään myös vale-Towelie-pyyhe -mainos.
The Womb of Primordial Nature
Kokoonpano
+
Joanna Hoffman
Joanna Hoffman on yhdysvaltalainen ohjelmistosuunnittelija. Hän työskenteli Apple Computerin Macintosh-projektin parissa 1980-luvun alussa. Ennen Applea Hoffman työskenteli fyysikkona ja arkeologina.
Hoffman ideoi Apple University Consortium -ohjelman perustamisen, jolla myytiin Macintosheja edulliseen hintaan yliopistoille ja korkeakouluille.
Vuonna 2015 ensi-iltansa saaneessa elokuvassa Steve Jobs Hoffmania näytteli Kate Winslet.
Goldy McJohn
Goldy McJohn (synt. John Raymond Goadsby; 2. toukokuuta 1945 Toronto – 1. elokuuta 2017 ) oli kanadalainen kosketinsoittaja, joka soitti Steppenwolf-yhtyeessä.
McJohn oli kosketinsoittajana The Sparrows -yhtyeessä, josta tuli vuonna 1967 Steppenwolf. McJohnin urut olivat yhtyeen soundissa yksi päätekijöistä. McJohn oli mukana Steppenwolfissa vuoteen 1974, jolloin laulaja-kitaristi John Kay erotti hänet. Vuonna 1977 hän perusti Steppenwolfin uudelleen Nick St. Nicholasin ja Kent Henryn kanssa, mutta vuonna 1980 John Kay nosti oikeusjutun Steppenwolf-nimen käytöstä ja lopetti yhtyeen. Sittemmin McJohn oli pääasiassa soolouralla.
Kärkölän vaakuna
thumb|150px|Kärkölän vaakuna Kärkölän vaakuna on Kärkölän kunnan tunnus, jonka aihe viittaa kunnan nimeen. Sana kärkö tarkoittaa vesuria, joka on samantapainen työkalu kuin vaakunassa esitetty havukirveskin.
Vaakunan selitys on ”punaisessa kentässä kolme hopeista, hirsittäistä havukirvestä alatusten.” Vaakunan on suunnitellut Ahti Hammar, ja Kärkölän kunnanvaltuusto hyväksyi sen kokouksessaan 28. kesäkuuta 1955. Sisäasiainministeriö vahvisti vaakunan käyttöön 5. syyskuuta samana vuonna.
Time Machine (Axxisin albumi)
Time Machine on power metal -yhtye Axxisin vuonna 2004 julkaistu studioalbumi.
Seiko Yamamoto
Seiko Nagashima (o.s. Yamamoto,, s. 22. elokuuta 1980) on japanilainen naispainija ja nelinkertainen maailmanmestari.
Nagashima on voittanut tyttönimellään Yamamoto neljä maailman- ja kaksi Aasian mestaruutta. Hän oli sarjassaan maailman paras naispainija vuosituhannen vaihteen molemmin puolin ja siihen asti, kunnes maajoukkuetoveri Saori Yoshidan onnistui osittain syrjäyttää hänet. Yoshida muun muassa vei Japanin maapaikan Ateenan kesäolympialaisiin Yamamoton nenän edestä. Yamamoto päätti painiuransa vuonna 2006 ja toimi tämän jälkeen painikilpailujen kommentaattorina japanilaisille tv- ja radiokanaville. Lopettamisensa jälkeen hän meni naimisiin maajoukkuekäsipalloilija Hideaki Nagashiman kanssa. Syyskuussa 2007 parille syntyi poika. Ollessaan kommentoimassa Pekingin vuoden 2008 kesäolympialaisia Nagashima päätti aloittaa painimisen uudestaan, ja tavoitteenaan hänellä on päästä Lontoon vuoden 2012 kesäolympialaisiin.